PROJEKTS

**Par Alūksnes novada pagastu teritoriālo vienību infrastruktūras un vides kvalitātes uzlabošanas mērķprogrammu 2024. gadam**

Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas 19. punktu, likuma “Par pašvaldību budžetiem” 30. pantu, Alūksnes novada pašvaldības domes 25.01.2018. noteikumiem Nr. 1/2018 “Par Alūksnes novada pagastu teritoriālo vienību infrastruktūras un vides kvalitātes uzlabošanas mērķprogrammu 2018.-2024. gadam”, Alūksnes novada pagastu apvienības pārvaldes 10.11.2023. iesniegumu Nr. ANPAP/1.6/23/296, Alūksnes novada attīstības programmas 2022.-2027. gadam Rīcības plāna Rīcības virzienu 1.1. un uzvedumu 1.5., Investīcija plāna 2022.-2027. gadam 3.14.3. punktu, un saskaņā ar domes priekšsēdētāja 13.11.2023. rīkojumu Nr. ANP/1-6/23/335 “Par komisijas izveidošanu” izveidotās komisijas infrastruktūras un vides kvalitātes uzlabošanas projektu izvērtēšanai 13.11.2023. lēmumu,

1. Atbalstīt Alūksnes novada pagastu teritoriālo vienību infrastruktūras un vides kvalitātes uzlabošanas projektu “Pededzes centra labiekārtošanas darbu projekta izstrāde”, ar indikatīvo summu 3791 EUR (trīs tūkstoši septiņi simti deviņdesmit viens *euro*).
2. Pēc iepirkuma procedūras un/vai tirgus izpētes rezultātu izziņošanas, projektu iesniedzējam informēt Alūksnes novada pašvaldības domes Finanšu komiteju par precizēto finansējuma apmēru.
3. Atļaut iesniedzējam uzsākt projekta īstenošanu pēc iepirkuma procedūras un/vai tirgus izpētes rezultāta izziņošanas un Alūksnes novada pašvaldības domes Finanšu komitejas saskaņojuma saņemšanas.
4. Finanšu nodaļai nodrošināt finansējuma pārdales iekļaušanu pašvaldības budžeta grozījumos pēc šī lēmuma 2. un 3. punktā minētās informācijas saņemšanas.
5. Izdarīt grozījumus Alūksnes novada pašvaldības domes 29.12.2022. lēmumā Nr. 497, svītrojot 1.2. punktu.